Dato: 11.09.2025

Sted: Personalrommet på Giske Ungdomsskole

Tid: kl 18:00- 19:00

Tilstede: Eirik Hansen, Elisabeth Rosland, Roger Bakke, Kristin Lerbrekk, Helene Øvrehus Solheim, Rune Hansen og Jonathan G. W. Sunnarvik.

Fraværende: Ruben Zeiler

Referent: Jonathan

**Sak 1 - 25/26 – Informasjon fra rektor, Eirik Hansen**

Mye skriverier om skolen fra oppstart knyttet til besøk av Høyre v/Erna Solberg, samt nominasjon til Dronning Sonja sin skolepris. Nevnte pris er den mest høythengende prisen som deles ut til skoler og er en pris som deles ut til den som har markert seg best innen samhold og inkludering. Skoler nomineres av Statsforvalteren. Rektor redegjør for fokuset som skolen har hatt på inkludering, herunder møter for flerkulturelle foreldre, mangfoldsuken og mer. Hvilken skole som blir endelig mottaker av prisen er enda ikke avklart.

God stemning blant de ansatte som følge av disse hendelsene.

Flere ansatte i barselpermisjon. Dette leder til ansettelser i vikariat og tilskudd av nye lærere. Meget godt inntrykk av de nyansatte, både de som er ansatt i vikariat og de som er ansatt på fast basis. Flinke lærere som bidrar positivt både på den faglige og den sosiale arenaen.

Opplever å ha kommet godt i gang med elevene. Peker på stadig hyppigere tilfeller av at elever slutter og begynner på skolen. Årsak er som regel knyttet til flytting.

Administrasjonen har startet et prosjekt for lærerne hvor man har fokus på kunstig intelligens (KI) og hvordan lærerne best kan benytte dette som hjelpemiddel og virkemiddel.

Fokus på lesing – det er innført det man kaller «lesekvart». Elevene skal lese 15 min hver dag på skolen og lærerne oppfordres til å gå foran som et godt eksempel og lese sammen med elevene.

**Sak 2 - 25/26 – Evaluering av 10. klasse avslutningsfest, Roger**

Ble avholdt 19. juni, 2025 i Giskehallen. Tilbakemeldingene har vært at festen har vært bra og fint ledet at to elever fra tiende klasse. God stemning under arrangementet med fine innslag fra både rektor, foreldre og elever. Det praktiske knyttet til pynting og rigging gikk på skinner.

Scenen som ble benyttet er den gamle scenen som har blitt benyttet i alle år. Man fikk låne noen tepper fra en forelder til å ha oppå scenen.

Innspill fra FAU om å utfordre eksempelvis byggfag på Gann VGS til å bygge en ny scene som kan benyttes til neste år.

Giskehallen skal i utgangpunktet stenges for oppussing fra påske 2026 til høstferien 2026. Dette vil kunne påvirke gjennomføringen av dette arrangementet for neste år. Rektor undersøker litt mot Giskehallen frem mot neste møte. Et alternativ kan være kulturhuset i Sandnes dersom.

**Sak 3 - 25/26 – Orientering om FAU’s økonomi, Jonathan**

Status er at det er ca kr. 60 000,- innestående på FAU’s konto. I tillegg har man en kontantbeholdning på kr. 5 000,-

Gjennom de siste årene har innestående på konto sakte, men sikkert blitt bygget ned. Dette skyldes i hovedsak at kostnadene har økt mens inntektene har forblitt på samme nivå, men også for enkelte arrangement gått noe ned. I tillegg har det blitt gjort enkelte innkjøp av utstyr, som lyd, lys, mikrofoner og annet som har tæret på midlene.

Styret er enige om at man skal gjøre en vurdering av pris på varer som selges under arrangementene for å korrigere noe av inntektsbortfallet. Samtidig vises det til punktet om ny scene under sak 2 og oppfordringen til å søke andre metoder for å få ny scene enn å betale for dette.

Selv om innestående har vært nedadgående er totaløkonomien i FAU meget sunn og man har tilstrekkelig med midler til å håndtere løpende utlegg og eventuelle større kostnader man skulle ønske å dekke.

**Sak 4 - 25/26 – Håndballturneringen, Kristin**

Kristin orienterer. Jan har allerede bekreftet at han er klar som speaker. Hallen er booket, i tillegg må grusbanene bookes – Rektor ordner. Første komitemøte avholdes i forlengelsen av dette møte.

**Sak 5 - 25/26 – Møtedatoer ut året, Elisabeth**

15. oktober og 19. november blir de neste møtedatoene for styret i FAU, begge dager kl. 19:00 på personalrommet.

**Sak 6 - 25/26 – Eventuelt, alle**

Rune minner om at datoen for juleball blir den 4. desember i år. Nærmere orientering kommer etter hvert.

**Neste styremøte i FAU er satt til**

15. oktober 2025, kl. 19:00.